**Postupak provedbe Savjetovanja s javnošću**

**pri donošenju Pravilnika za provedbu postupaka jednostavne nabave sukladno**

**članku 11. Zakona o pravu na pristup informacijama (NN 25/13, 85/15 i 69/22)**

1. **Razlozi za donošenje Pravilnika za provedbu postupaka jednostavne nabave i ciljevi koji se donošenjem Pravilnika žele postići**

Naputak o načinu provedbe postupaka jednostavne javne nabave donesen je temeljem članka 15. stavka 2. Zakona o javnoj nabavi („Narodne novine“, broj 120/16) dana 29. ožujka 2017.g. Nakon donošenja navedenog internog propisa dana 01. siječnja 2023.g. stupio je na snagu Zakon o izmjenama i dopunama Zakona o javnoj nabavi („Narodne novine“, 144/22) kojim su izmijenjene odredbe ranijeg Zakona posebice vezano za normativni okvir javne nabave uvođenju eura kao službene valute u Republici Hrvatskoj.

Slijedom navedenog, sukladno ukazala se potreba za donošenjem novog općeg akta posebice s obzirom de je uvođenjem eura kao službene valute u Republici Hrvatskoj potrebno sve iznose koji su u Naputku o načinu provedbe postupaka jednostavne javne nabave navedeni u kunama iskazati u valuti euro.

1. **Trajanje savjetovanja s javnošću:**
* Savjetovanje s javnošću otvoreno: 06.studenog 2023.
* Dan završetka savjetovanja s javnošću: 14. studenog 2023.
1. **Razlozi skraćivanja roka javnog savjetovanja**

Povjerenstvo za odlučivanje o sukobu interesa nalazi se u postupku informatičke, administracijske i tehničke nadogradnje koja uključuje provođenje postupaka jednostavne javne nabave te bi stoga provođenje savjetovanja sa zainteresiranom javnošću u propisanom roku od 30 dana onemogućilo odnosno otežalo provedbu navedenih postupaka koji su hitni za djelovanje i pravovremeno donošenje odluka u Povjerenstvu, posebice uzimajući u obzir činjenicu da je mogućnost korištenja informatičkih alata od presudne važnosti za provođenje postupaka redovite provjere imovinskih kartica obveznika.

1. **Poziv javnosti da dostavi svoje prijedloge i mišljenja**

Pozivaju se zainteresirani da najkasnije do 14. studenog 2023. na e-mail adresu: pristupinformacijama@sukobinteresa.hr dostave svoje prijedloge i mišljenja na Nacrt Pravilnika za provedbu postupaka jednostavne nabave koji je zajedno s ovim dokumentom objavljen na internetskim stranicama Povjerenstva za odlučivanje o sukobu interesa u rubrici Nabava kao i na naslovnoj stranici tijela.